### Beslutning

Sagens behandling blev udsat i byrådets møde den 7. oktober 2020.

**Beslutningsforslag fra Christine Bach**

Både [adresse] og [adresse] børn og unge er udsat for tung og farlig trafik til og fra skole, da de ikke har en sikker skolevej. Fra forskningen ved vi, at nærheden til grønne områder og muligheden for at bevæge sig ud til disse trygt og sikkert har stor betydning for, hvor meget borgerne bruger områderne. Jo tættere på og jo bedre forbindelse - jo mere opholder borgerne sig ude, hvilket er godt for vores fysiske og særligt mentale sundhed.

Rådet for Sikker Trafik anbefaler forældre, at de finder en skolevej til deres børn, hvor de netop skal krydse så få veje som overhovedet muligt. Problematikken for børnene i [adresse] og [adresse] er bare, at det ikke er en mulighed. De bliver nødt til at krydse stærkt trafikerede veje for at komme frem til skole. Udfordringerne omkring sikker skolevej kræver derfor en løsning nu, inden det går galt.

I [adresse] bliver børnene i stedet nødt til at cykle på fortovene, hvis de skal føle sig sikre. Det bliver vi nødt til at ændre på, så vi sikre, at børnene i både [adresse] og [adresse] kan komme sikkert til og fra skole uden at måtte springe til siden af frygt for at blive kørt ned. Bump på vejen i [adresse] bevirker at biler køre helt ud til fortovskanten så cyklister ikke kan være der. Der har længe været en omfartsvej på tegnebrættet og beboerne har været meget tålmodige trods usikkerheden for deres børns skolevej. De ønsker nu handling.

I stedet for, at forældre bliver tvunget til at køre deres børn til og fra skole, hvilket skaber endnu mere tæt trafik omkring skolerne, så vil vi jo netop gerne have, at børnene cykler eller går til skole. Det skaber en positiv start på dagen med bevægelse, hvilket er godt for deres trivsel og sundhed. Men den gode start på dagen forsvinder, hvis børnene ikke får en sikker vej til skole.

Fra [adresse] cykler børn og unge på landeveje, hvor mange trafikanter suser afsted lige om ørerne på dem. Samtidig skal de krydse Christoffer Jessen, der fungerer som en erstatning for motorvejen. Børnene skal dermed krydse vejen i myldretiden, hvor borgere fra Harlev samtidig ikke kan få lov til at komme ud på [adresse] pga. den tætte trafik, dette kryds har kostet menneskeliv. Ved at etablere en stitunnel under [adresse] også vil forbedre borgernes mulighed for at komme trygt og sikkert ud i de rekreative og grønne områder i [adresse] skov, [adresse] og [adresse]. Det vil forbedre den grønne/blå forbindelsen fra Harlev, langs søerne helt ind til Århus midtby, hvilket understøttet Cykelhandlingsplanen og den nye by og arkitekturpolitik.

En rundkørsel vil kunne forbedre afviklingen af trafikken i og omkring Harlev, hvilket er vigtigt ift. sikker skolevej, samt sikker udkørsel for byens beboer når de skal på arbejde men også for bosætning og udviklingen af lokalområdet samt udvikling af erhvervslivet (temaplan om erhvervsarealer, hvor et stort område nord for Harlev vil give øget trafik på [adresse] og dermed øge behovet for sikker overgang).

Det foreslås derfor, at der skal budgetteres med følgende:

At 1: Der etableres en sikker skolevej for børnene fra [adresse] gennem den omfartsvej, der har været på tegnebrættet af flere omgange

At 2: Der etableres en sikker skolevej for børnene fra [adresse] til Harlev med tunnel under Stilling/Hadsten-vejen og en rundkørsel ved Ketting Parkvejs tilkørsel til Stilling/Hadsten-vejen

Forslag til finansiering:

1. Hvad koster et magistratsstyr? Det virket som et tungt system og giver lang behandlingstid og tager flere gang i byrådet, Vi kan så give rådmands lignende egenskaber til udvalgsformænd/-kvinder/-personer så der stadig er en bred og demokratisk styring. Jeg tænker der ligger en stor besparelse her, der kan få udløst penge til mere trivsel og velfærd?
2. Opsparinger over 5 % fjernes og går til borgerforslag.
3. Opsparingen på 10 mio. til velfærdsteknologi halveres.
4. Direktørgruppens innovationsmidler en opsparing på 5 mio. halveres
5. Nedsæt central opsparing fra 2 % til ½ % (vil give ca. 42 mio.)

### Sagens forløb

07-10-2020 Aarhus Byråd
Sagens behandling blev udsat i byrådets møde den 7. oktober 2020.